MUNICIPIUL CRAIOVA

CONSILIUL LOCAL AL MUNICIPIULUI CRAIOVA


     HOTĂRÂREA NR.132
privind modificarea Hotărârii Consiliului Local al Municipiului Craiova nr.329/2015 referitoare la atribuirea în folosinţă gratuită, către  Curtea de Apel Craiova, a unei părţi din imobilul aparţinând domeniului public al municipiului Craiova, situat în str.Nicolae Julea, nr.1
         Consiliul Local al Municipiului Craiova, întrunit în şedinţa ordinară din data de 31.03.2016;

          Având în vedere raportul nr.56423/2016 întocmit de Direcţia Patrimoniu prin care se propune modificarea Hotărârii Consiliului Local al Municipiului Craiova nr.329/2015 referitoare la atribuirea în folosinţă gratuită, către  Curtea de Apel Craiova, a unei părţi din imobilul aparţinând domeniului public al municipiului Craiova, situat în str.Nicolae Julea, nr.1;

În conformitate cu prevederile art. 138 din Legea nr. 304/2004, privind organizarea judiciară, modificată şi completată, art. 858-866, art.874-875 din Titlul VI-Proprietatea publică  din Noul Cod Civil;

În temeiul art.36 alin.2 lit.c, art.45 alin.3, art.124 şi art.61 alin.2, art.115 alin.1 lit.b şi art.124 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă modificarea art.1 din Hotărârea Consiliului Local al Municipiului Craiova nr.329/2015, care va avea următorul conţinut:
             „Art.1. Se aprobă atribuirea în folosinţă gratuită, pe o perioadă de 5 ani, către  Tribunalul Dolj, a unei părţi din imobilul aparţinând domeniului public al municipiului Craiova, în suprafaţă totală de 535,96 mp., situat în str.Nicolae Julea, nr.1, compus din spaţii etajul I, în suprafaţă de 475,26 mp. şi cota de ½ din suprafaţa de 121,40 mp., respectiv 60,7 mp., reprezentând hol acces parter, identificată în anexele nr.1 şi 2 care fac parte integrantă din prezenta hotărâre, în vederea amenajării arhivei de conservare.”
Art.2. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.147/1999, modificată şi completată, referitoare la însuşirea  inventarului bunurilor ce alcătuiesc  domeniul public al municipiului Craiova, modificată şi completată.
Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Curtea de Apel Craiova şi Tribunalul Dolj vor aduce la îndeplinire prevederile prezentei hotărâri.

